**Vest-Agder Ungdomslag**

**Årsmelding for Agder folkemusikk- og folkedansnemnd 2017**

**Agder folkemusikk- og folkedansnemnd har vore:**

**Leiar:** Gunvor Syvertsen

**Medlemer**: Janet Staddeland, Svein Jepsen, Toralf Skoland, Hillbjørg Tveit, Paul Sveinall, Tor Steinar Fromreide og Arild M. Syvertsen.

**Sekretær:** Tor Steinar Fromreide

**AKTIVITETAR**

Vi har hatt **5 nemndmøte,** og folkedansen/samarbeidsdansen har fungert godt med noko variert oppmøte kvar gong.

Nemnda var representert på **Storkurset i Lyngdal** 3., 4. og 5. februar med Janet Staddeland, Gunvor Syvertsen, Toralf Skoland, Tor Steinar Fromreide, Svein Jepsen, Arild Mulstad Syvertsen og Hillbjørg Tveit. Vest-Agder UL var arrangør av storkurset.

**Vårfest med De Frilynde** på Heimtun i Lyngdal 18. mars. Det var ein flott fest med god musikk og mykje danseglede.

**Haustfesten** gjekk føre seg i Søgne på Heimklang 11. november. Hægebostad Trekkspillklubb, Songtuntrioen og Spelemannslaget Bordun stod for musikken. Om lag 90 deltakarar.

Vi har framleis **samarbeidsdans med fem ungdomslag** i fylket: Lista Ungdomslag, UL Lyngdølen, Kvina Ungdomslag, Halse Ungdomslag og Lindesnes Ungdomslag. Denne dansen går føre seg den 2. søndagen i månaden frå kl. 17.00-20.00. Det har vore **polsøving** x 2 med Borghild Løver som instruktør. Musikken har Toralf Skoland, Margrethe Wold m. fl. sytt for.

Oversyn og datoane i 2017: Lyngdal 8. januar, Lindesnes 12. februar, Flekkefjord 12. mars (dei ynkjer ikkje å vere med i samarbeidsdansen lenger, men Halse UL vil med frå -18), Lista 2. april, Lindesnes 17. september, Kvina 15. oktober, Lyngdal 19. november. Nytt av året er at VAUL betaler 1000 kr i støtte til det laget som arrangerer samarbeidsdansen, og spelemennene får 500 kr kvar.

**For Agder folkemusikk- og folkedansnemnd:**

**Gunvor Syvertsen**